
Z A P I S N I K

11. sjednice Vijeća Mjesnog odbora Ivanja Reka,
održane 10. veljače 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Valentin Topolovec
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 10. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Izvješće o mirovanju mandata članu Vijeća Mjesnog odbora Ivanja Reka
i početku obnašanja dužnosti zamjenika člana Vijeća
2. Zaključak o mirovanju mandata članu Vijeća Mjesnog odbora Ivanja Reka
      i početku obnašanja dužnosti zamjenika člana Vijeća
3. Prisega
4. Prijedlog Financijskog plana MO I. Reka za 2022. godinu
5. Prijedlog Plana MKA MO I. Reka za 2022. godinu
6. Aktualna komunalna problematika
7. Korištenje prostora MS
            8.   Razno: izvješća, pitanja i prijedlozi


Ad 1. Izvješće o mirovanju mandata članu Vijeća Mjesnog odbora Ivanja Reka
i početku obnašanja dužnosti zamjenika člana Vijeća

Jednoglasno prihvaćeno.

Mandatno povjerenstvo konstatira da je član Vijeća Mjesnog odbora Ivanja Reka Valentin Topolovec izabran na kandidacijskoj listi „365 STRANKA RADA I SOLIDARNOSTI“ (nositelj liste Damir Ranec),  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/20), stavio svoj mandat u mirovanje zbog osobnih razloga.
Po odredbi stavka 2. navedenog članka Odluke,  s danom dostave pisanog zahtjeva, 26. siječnja  2022., mandat člana Vijeća stavlja se u mirovanje.

II.
Sukladno članku 14. stavku 2. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17 i 7/17) prvi slijedeći neizabrani kandidat s liste „365 STRANKA RADA I SOLIDARNOSTI“ (nositelj Damir Ranec) je Jure Barišić

III.

Mandatno povjerenstvo predlaže Vijeću da prihvati ovo izvješće i donese Zaključak o mirovanju mandata članu Vijeća s prijedlogom za verifikaciju mandata novog člana Vijeća, u predloženom tekstu. 



Ad 2. Zaključak o mirovanju mandata članu Vijeća Mjesnog odbora Ivanja Reka
i početku obnašanja dužnosti zamjenika člana Vijeća

Jednoglasno prihvaćeno.

Prima se na znanje Izvješće Mandatnog povjerenstva o mirovanju mandata članu Vijeća Mjesnog odbora Ivanja Reka  i početku obnašanja dužnosti zamjenika člana Vijeća.

Dana 26. siječnja  2022. počinje mirovanje mandata iz osobnih razloga članu Vijeća Valentinu Topolovcu. Dana 10. veljače 2022. Jure Barišić započinje s obnašanjem dužnosti zamjenika člana Vijeća.

Ad 3. Prisega

Jednoglasno prihvaćeno.

Ja, Jure Barišić, prisežem, svojom čašću, da ću dužnost člana Vijeća Mjesnog odbora Ivanja Reka obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog  odbora Ivanja Reka, Grada Zagreba i Republike Hrvatske.

Ad 4. Prijedlog Financijskog plana MO I. Reka za 2022. godinu

Jednoglasno prihvaćeno.


FINANCIJSKI PLAN
Mjesnog Odbora Ivanja Reka
za 2022.

Članak 1.
Financijski plan Mjesnog odbora Ivanja Reka za 2022. (dalje u tekstu: Plan) sastoji se od:

PRIHODA:										748.200,00
RASHODA:										748.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	748.200,00

	6711
	PRIHODI ZA FINANCIRANJE RASHODA POSLOVANJA
	748.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	748.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	672.000,00

	 
	ODRŽAVANJE JAVNIH ZELENIH POVRŠINA
	87.000,00

	 
	ODRŽAVANJE NERAZVRSTANIH CESTA
	585.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad 5. Prijedlog Plana MKA MO I. Reka za 2022. godinu

Jednoglasno prihvaćeno.


Plan malih komunalnih akcija
Mjesnog odbora Ivanja Reka u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Ivanja Reka (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 672.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	87.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	585.000,00

	Ukupno
	672.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 4.549 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 104.786 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 409.500,00 kuna za asfalterski program i
	- 30 % ili 175.500,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2022.


Ad 6. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici oko širenja neugodnih mirisa u naselju iz smjera ZOV-a te prijedlogu lokacije za postavu mjerne stanice za mjerenje kvalitete zraka od Grada.

1. Predsjednik D. Ranec ističe da je prema kontaktu 04.02.2022. od nadležnog Gradskog ureda za zaštitu okoliša, poslan prijedlog lokacije za postavu mjerne stanice za periodičko mjerenje kvalitete zraka od strane Grada (mjesec dana u svakom godišnjem dobu) na lokaciji Ivanjorečka cesta kbr. 31. Mjerenja bi krenula krajem veljače 2022. godine za područje naselja Ivanja Reka.

2. Na temelju upućenog dopisa MO Ivanja Reka prema Gradskom uredu za gospodarstvo od 15.11.2021., tijekom siječnja 2022. dobiveno je povratno očitovanje s odgovorima na pitanja vezano za širenje neugodnih mirisa iz smjera ZOV-a prema naselju Ivanja Reka.
Dobiveno očitovanje se odnosilo na sljedeća pitanja:
1. Koji je točan proces obrade prilikom stvaranja mulja, odnosno stavlja li se neki neutralizator u tijeku obrade?
2. Tko je po ugovoru dužan odvoziti mulj, ZOV ili Grad Zagreb?
3. Kamo se trenutno odvozi mulj s lokacije pročistača ZOV-a?
4. Koliko će trajati odvoz svog mulja s lokacije pročistača ZOV-a?
 Ad 7. Korištenje prostora MS

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za višekratno korištenje i jednokratno korištenje prostora Mjesne samouprave:
1. Udruga umirovljenika Ivanja Reka
1. Matica umirovljenika – podružnica Ivanja Reka
1. Hrvatska demokratska zajednica
1. Hrvatska demokratska zajednica - mladež

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:


Z A K L J U Č A K
o korištenju prostora 


Vijeće Mjesnog odbora Ivanja Reka odobrava jednokratno korištenje prostora Udruga umirovljenika Ivanja Reka koju zastupa Katarina Juvan u terminu nedjelja 27.02.2022. od 16-22h.


Z A K L J U Č A K
o korištenju prostora 


Vijeće Mjesnog odbora Ivanja Reka odobrava višekratno korištenje prostora Matici umirovljenika Peščenica - Žitnjak koju zastupa Slobodan Ljakić u terminima: ponedjeljkom od 16-18h, srijedom od 15-17h i svaka druga nedjelja u mjesecu od 17-22h.


Z A K L J U Č A K
o korištenju prostora 


Vijeće Mjesnog odbora Ivanja Reka odobrava višekratno korištenje prostora političkoj stranci Hrvatska demokratska zajednica TO Ivanja Reka koju zastupa Marijan Čužić u terminu: četvrtkom od 18-20h.



Z A K L J U Č A K
o korištenju prostora 

Vijeće Mjesnog odbora Ivanja Reka odobrava višekratno korištenje prostora političkoj stranci Hrvatska demokratska zajednica - mladež TO Ivanja Reka koju zastupa Dora Gašparović u terminu: četvrtkom od 20-21h.



Ad 8. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

[bookmark: _GoBack]20.01.2022. na temelju prethodno donesenog zaključka MO I. Reka dobiven odgovor od nadležnog Gradskog ureda za promet za postavu prometnih znakova za ograničenje prometovanja vozila teških iznad 7.5t na Ivanjorečkoj cesti i Ul. sv. Ivana u kojem se navodi da nema uvjeta za postavljanje istih zbog zakonske dozvoljene nosivosti predmetnih prometnica.

03.02.2022. poslan dopis prema nadležnom poduzeću za održavanje javne rasvjete za promjenu neispravnih rasvjetnih tijela na javnoj rasvjeti na lokacijama: Ivanjorečka cesta od kbr. 114 do kružnog toka Mije Haleuša, Ulica Palašićev odvojak kod kbr. 3

02.02.2022. upućen dopis prema VGČ Peščenica-Žitnjak da se zatraži izdavanje naloga za saniranje dijela nogostupa kod pješačkog semafora na lokaciji Ivanjorečka cesta kbr. 5 (nasuprot križanja s Baranjskom ulicom).

Dovršeno u 21.00 sati.
Zapisnik sastavio: 
Damir Ranec


KLASA: 
URBROJ: 
Zagreb, 10. veljače 2022.
Predsjednik Vijeća Mjesnog odbora
           Ivanja Reka
Damir Ranec, mag.oec.
